laion/Wikipedia-Exotic huggingface dataset:
קצב נתונים

המונח "BPS" מפנה לכאן. לערך העוסק ב-Basis Point, ראו רבבית. קצב נתונים (באנגלית: Bit rate) הוא מונח מתחום טכנולוגיית המידע ותקשורת מחשבים המציין כמות של ביטים העוברים תהליך כלשהו לאורך זמן מסוים. דוגמה לתהליך יכולה להיות דחיסת נתונים או העברת נתונים בקו תקשורת. לרוב, קצב נתונים נמדד ביחידות ביט לשנייה (bps או bit/s) הנפוצה בהעברת נתונים טורית, או בית-לשנייה (Bps או Byte/s), השקולה ל-8bps, בהעברת נתונים מקבילית או העברת קבצים. בדרך כלל יחידות אלה מצוינות בשילוב עם תחיליות במערכת היחידות הבינלאומית כגון קילו (Kbps), מגה (Mbps) וכו'. שיטה אחרת לציין גדלים אלו היא בחזקות של 2, כמתואר בטבלה. 32kbit/s – איכות רדיו AM 64kbit/s – איכות טלפון 96kbit/s – איכות רדיו FM 128-160kbit/s – קידודי שמע נפוצים 192kbit/s – לרדיו דיגיטלי וקובצי MP3 1411kbit/s – איכות CD 1.25Mbit/s – VCD 5Mbit/s – DVD 15Mbit/s – HDTV 36Mbit/s – HD DVD 54Mbit/s – Blu-ray 12Mbit/s – בממשק USB 1.1 480Mbit/s – בממשק USB 2.0 4.8Gbit/s – בממשק USB 3.0 2133MBit/s – בממשק AGP 8x Thunderbolt – 10Gbit/s בדור הראשון פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. חסרים תקני DSL, סלולר. 11Mbit/s – ב- Wi-Fi בתקן 802.11B 54Mbit/s – ב- Wi-Fi בתקן 802.11G 300Mbit/s – ב- Wi-Fi בתקן 802.11N 1.3Gbit/s – ב- Wi-Fi בתקן 802.11AC 7Gbit/s – ב- Wi-Fi בתקן 802.11AD 20Gbit/s – ב- Wi-Fi בתקן 802.11AY 10Mbit/s – ב-Ethernet 100Mbit/s – ב-Fast Ethernet 1Gbit/s – ב-Gigabit Ethernet 10Gbit/s – ב-10Gig Ethernet באוד תקשורת מחשבים - מונחים המרת יחידות של קצבי נתונים קצב נתונים, באתר MathWorld (באנגלית) ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
אביר (רכב)

האביר (M462) הוא רכב שטח שיוצר והורכב בשנים 1986–2005 על ידי תעשיות רכב נצרת עילית. פיתוח הרכב בשיתוף עם צה"ל, כתחליף לקומנדקר M325 (שנקרא גם נ.נ. - נושא נשק) החל ב-1985, והרכב הראשון יצא מפס הייצור בפברואר 1986. החידושים שהוכנסו לאביר לעומת הקומנדקר היו: מנוע דיזל תוצרת ג'נרל מוטורס בנפח 6.2 ליטר, תיבת הילוכים אוטומטית והגה כוח. עם כושר נשיאה של 1,900 ק"ג. טווח נסיעה של 650 ק"מ (לעומת כ־400 בקומנדקר הישן) וצריכת דלק של 5 - 6 ק"מ לליטר. האביר בעל הנעה כפולה, תיבת הילוכים אוטומטית ומנוע דיזל. הודות למרכב פשוט וקל, האביר התאים לשמש כרכב מנהלה לסיוע בלחימה (למשל לאספקת תחמושת ללוחמים). מרכבים אחרים התאימו אותו ליעודים אחרים כגון אמבולנס צבאי. חלקו האחורי היה מכוסה בבד ברזנט או בפלסטיק לשימושים בעלי אופי מנהלתי, ובמפרט כבד וממוגן לשימושים מבצעיים. נבנה להובלת 13 לוחמים או 1800 ק"ג מטען וכן קדמי וצידי למקלע. האביר סבל מרמת בטיחות נמוכה בנסיעה בכבישים ועבר שינויים ושיפורים במבנהו. בשל כך צה"ל הכניס במקומו לשירות את רכב ההאמר. ישראל ישראל אזרבייג'ן אזרבייג'ן קולומביה קולומביה גואטמלה גואטמלה פרו פרו אוגנדה אוגנדה בוטסואנה בוטסואנה בט"שית קומנדקר M325 זאב מדיה וקבצים בנושא אביר בוויקישיתוף בני ברק, סוף עידן האבירים, באתר ynet, 7 באפריל 2005 מיכל אלכסנדר, "האבירים" של תעשיות רכב, מעריב, 23 בפברואר 1988 ההזמנה המקורית של משרד הביטחון מאיר הראובני, ה "אביר- " קומנדקר חדש יופעל בצה"ל, מעריב, 12 בפברואר 1986 ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
תיק עבודות

תיק עבודות הוא תיק אישי אשר מכיל עבודות קודמות נבחרות של איש מקצוע, ונועד להציג יכולות ביצוע למוסדות לימודים או למעסיקים פוטנציאליים. תיקי העבודות משמשים בעיקר אנשי מקצוע העוסקים בתחום העיצוב החזותי (מעצבים גרפיים, אדריכלים, מעצבים תעשייתיים, מעצבי פנים, צלמים, אנימטורים וכו'). תיק העבודות מורכב מעבודות נבחרות שהאומנים יכולים לקחת עמם ולהציג בראיונות עבודה, בכנסים, או בכל הזדמנות אחרת בה הם יכולים להציג את עבודותיהם ולתת לאחרים רעיון כללי מה הסגנון ומה הרמה של העבודות שהם יוצרים. אומנים מסוימים מחזיקים מספר תיקי עבודות שונים אשר מציגים מיומנויות שונות, והם מציגים אותם בהתאם לעבודה הרלוונטית. תיק העבודות המסורתי הוא בדרך כלל ספר שחור או כורכן (binder) גדול. תיקי העבודות יכולים להיות במגוון רחב של גדלים. במהלך עשרים השנים האחרונות תיקי העבודות עברו דיגיטציה, וכיום ניתן לצפות בתיקי עבודות באתרי אינטרנט, על גבי תקליטורים, או ב-DVD. אנימטורים בדרך כלל משתמשים במדיה כגון תקליטור או DVD כתיק העבודות העיקרי שלהם במקום או בנוסף לתיק העבודות המסורתי. ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
ולטר ג'ון

ולטר ג'ון (בגרמנית: Walter John)‏ (ינואר 1879, טורון - דצמבר 1940, ברלין), שחמטאי גרמני. נולד בטורון, פולין (אז חלק של גרמניה. ג'ון הגיע שני, אחרי קורט פון ברדלבן בתחרות Cafe Kerkau, והגיע למקום הרביעי בתחרות ברלין 1902 (ניצח: אוסיפ ברנשטיין). ג'ון ניצח בתחרות הנובר 1902 (דרג ב'). בשנת 1904 חלק מקום 11 - 12 בתחרות קובורג (ניצחו: קורט פון ברדלבן, קרל שלכטר ורודולף סוידרסקי). בשנת 1905 חלק מקום 7 - 10 בתחרות ברמן (ניצחו: דוד ינובסקי וגזה מארוצי). בשנת 1907 חלק ג'ון מקום 10 - 11 בתחרות אוסטנדה (ניצחו: אוסיפ ברנשטיין ועקיבא רובינשטיין). בשנת 1908 הגיע למקום הרביעי בתחרות דיסלדורף (ניצח: פרנק מרשל). בשנת 1910 הגיע למקום ה-16 בתחרות המבורג (ניצח: קרל שלכטר). בשנת 1914 חלק מקום 10 - 11 בתחרות מנהיים (ניצח: אלכסנדר אלכין). ג'ון חלק מקום ראשון-שני בתחרות ברלין 1917 עם פאול יונר. ג'ון ניצח בתחרות ברסלב 1918, הגיע למקום החמישי בתחרות גטבורג (ניצח: פאול יונר), ניצח בתחרות ברלין 1921 והגיע למקום הרביעי בתחרות המבורג 1921 (ניצח: ארהרדט פוסט). ג'ון סיים בתיקו דו-קרב עם ז'ק מיזס +1 -1 =3 בלייפציג. (+ ניצחונות – הפסדים = תוצאות תיקו) באליפות גרמניה השנייה שהתקיימה בבאד אכן בשנת 1934 סיים במקום ה-11. [1] נפטר בשנת 1940 בברלין. במשחק זה עושה שלכטר ניצול של ערוגות ה5, ו6 ו-ח6. בשתי האחרונות הוא ממקם את כליו, ושולט באגף המלך בצורה ברורה, ב-ה5 משתמש שלכטר כנקודת זינוק לכלים שונים, שני הפרשים, המלכה והרגלי. בסופו של דבר גם המלך הלבן מתקרב לערוגה זו להכרעה הסופית של המשחק. כדי לראות את המשחקים, יש לאפשר בדפדפן שלכם ג'אווהסקריפט. [Event "Barmen Meisterturnier A"] [Site "Barmen GER"] [Date "1905.08.22"] [EventDate "1905.08.14"] [Round "8"] [Result "1-0"] [White "Carl Schlechter"] [Black "Walter John"] [ECO "D31"] [WhiteElo "?"] [BlackElo "?"] [PlyCount "99"] 1. d4 d5 2. c4 e6 3. Nc3 f5 4. Nf3 c6 5. Bf4 Bd6 6. e3 Nf6 7. Bd3 Qc7 {עדיף כנראה 7...פה4 או 7...0-0 והשחור ממשיך בפיתוח הכלים} 8. g3 O-O 9. O-O Ne4 10. Qb3 Kh8 {מטרת המסע מח8 היא למנוע מהלבן 11. ג:ד5 ה:ד5 12. ר:ה4 ו:ה4 13. פ:ה4. אם 11...ג:ד5 12. פ:ד5 ה:ד5 13. ר:ה4 ו:ה4 14. מה:ד5+ צו7 15. ר:ד6} 11. Rac1 Bxf4 12. exf4 Qf7 13. Ne5 {הפרש, שבלתי אפשרי להבריח אותו בעזרת רגלים, ממוקם בצורה אידיאלית במרכז הלוח. העדרו של הרץ השחור גורם לערוגות השחורות להיות חלשות, ולרץ השני של השחור יש מעט מאוד מרחב תמרון. כל אלה מסבירים את נחיתות עמדת השחור כבר בשלב זה} Qe7 14. Bxe4 fxe4 15. f3 exf3 16. Rce1 {האיום הוא 17. ג:ד5 ג:ד5 18. פ:ד5 ואם ה:ד5 19. פז6+ וזוכה במלכה} Qc7 {עדיף היה ד:ג4} 17. Qa3 Kg8 18. Rxf3 Na6 19. b3 Qd8 20. c5 {הלבן ממשיך ללחוץ על הערוגות השחורות. כעת הערוגה ד6 מחוץ לתחום לכלי השחור} Nc7 21. Qb2 Bd7 22. Qc2 Qe7 23. Ref1 Rae8 24. g4 Bc8 25. Rh3 g6 26. b4 Qf6 27. Rhf3 Re7 28. a4 a6 29. Nd1 {ראשיתה של תוכנית שמטרתה למקם פרש ב-ח6, להגן עליו בעזרת רגלי ב-ז5} Rg7 30. Ne3 Qe7 31. g5 Bd7 32. N3g4 Be8 33. Nh6+ Kh8 34. Qe2 Qd8 35. Neg4 Bd7 36. Qe5 Ne8 37. Rh3 Qc7 38. Nf6 Qxe5 39. fxe5 Re7 40. Rhf3 Nxf6 41. Rxf6 Rxf6 42. exf6 Re8 43. Nf7+ Kg8 44. Ne5 Rd8 45. Kg2 Kf8 46. h4 Be8 47. Kf3 Bf7 48. Kf4 Ke8 49. Rb1 Kf8 50. b5 1-0 {השחור נכנע כי לאחר 50...א:ב5 51. א:ב5 רה8 52. ב:ג6 ר:ג6 53. פ:ג6 ב:ג6 54. מה5 וזוכה} ולטר ג'ון, באתר צ'סגיימס (באנגלית) ביוגרפיה ותמונה של ג'ון (בגרמנית), hessischer-schachverband.de מידע כללי Carl Schlechter vs Walter John (1905) Look: Ne5 Monster, www.chessgames.com
ליאו פליישמן

ליאו פליישמן (פורגאץ') (בהונגרית: מקודם Fleischmann Leó לאחר שינוי שמו Forgács Leó;‏ 5 באוקטובר 1881 – 17 באוגוסט 1930) היה שחמטאי יהודי-הונגרי, אלוף הונגריה בשחמט לשנת 1907. פליישמן נולד בבודפשט, בירת הונגריה. החל את הקריירה הבינלאומית בשנת 1904, עת השתתף בתחרות מונטה קרלו, שם הגיע למקום השישי בתחרות גמביט רייס. באותה שנה הגיע למקום העשירי בתחרות קובורג (ניצחו: קורט פון ברדלבן, קרל שלכטר ורודולף סוידרסקי). בשנת 1905 ניצח פליישמן בתחרות ברמן (דרג ב') והגיע למקום החמישי בתחרות וינה (ניצח: קרל שלכטר). בשנת 1906 חלק מקום 3–4 בתחרות נירנברג (ניצח: פרנק מרשל). בשנת 1907 הגיע למקום החמישי בתחרות אוסטנדה (ניצחו: אוסיפ ברנשטיין ועקיבא רובינשטיין). בשנת 1907 ניצח פליישמן באליפות הונגריה שהתקיימה בבודפשט. בשנת 1908 שינה פליישמן את שמו לפורגץ' ושיחק תחת שמו החדש. בשנת 1909 הגיע למקום ה-14 בתחרות סנקט פטרבורג (ניצחו: עמנואל לסקר ועקיבא רובינשטיין). בשנת 1910 חלק מקום 9–10 בתחרות המבורג (ניצח: קרל שלכטר). בשנת 1911 הגיע למקום השלישי בתחרות סן רמו (ניצח: הנס פארני). בשנת 1912 הגיע למקום ה-13 בתחרות סן סבסטיאן (ניצח: עקיבא רובינשטיין). בשנת 1912 הגיע למקום השלישי בתחרות בודפשט (ניצח: מילן וידמר). בשנת 1913 הגיע למקום השלישי בתחרות בודפשט (ניצח: רודולף שפילמן). נפטר בברטיופאלו שבהונגריה. Leo Fleischmann vs Rudolf Swiderski, Monte Carlo 1904, King's Gambit Accepted, Rice Gambit, C39, 1-0 Aron Nimzowitsch vs Leo Fleischmann, Barmen 1905, Masters B, Scotch Game, Schmidt Variation, C47, 0-1 Leó Forgács vs Savielly Tartakower, Sankt Petersburg 1909, French, C13, 1-0 Richard Réti vs Leó Forgács, Budapest 1913, Ruy Lopez, Morphy Defense, Tarrasch Variation, C77, 0-1 כדי לראות את המשחקים, יש לאפשר בדפדפן שלכם ג'אווהסקריפט. [Event "St. Petersburg"] [Site "St. Petersburg RUE"] [Date "1909.03.05"] [Round "14"] [White "Leo Fleischmann Forgacs"] [Black "Akiba Rubinstein"] [Result "0-1"] [ECO "C01"] [PlyCount "104"] [EventDate "1909.02.15"] 1. e4 e6 2. d4 d5 3. exd5 exd5 4. Nf3 Nf6 5. Bd3 Bd6 6. O-O O-O 7. Bg5 Bg4 8. Nbd2 Nbd7 9. c3 c6 10. Qc2 Qc7 11. Rfe1 Rfe8 12. h3 Bh5 13. Rxe8+ Rxe8 14. Re1 Rxe1+ 15. Nxe1 Bg6 16. Bxg6 hxg6 17. Nef3 Nf8 18. Bxf6 gxf6 {עד לכאן הוחלפו כלים רבים, העמדה שקולה, אך התקדמות הרגלים השחורים יותר מסוכנת ממה שהלבן משער, על פי המסעים ששיחק} 19. Qa4 a6 20. Nf1 Ne6 21. g3 f5 22. Kg2 f4 23. g4 c5 24. Qe8+ Kg7 25. g5 {עדיף 25. ח4 או 25. ד:ג5 והעמדה שקולה לגמרי. ז5 הנה שגיאה משמעותית. } cxd4 26. cxd4 Qe7 27. Qc8 {עמדת הלבן קשה והמסע מהג8 מפסיד רגלי. עדיף היה 27. מה:ה7 ר:ה7 28. ח4. העמדה עדיין גרועה אבל שוויון חומרי נשמר. } Nxg5 28. N1d2 Bb4 29. h4 Ne4 30. Nf1 Nd6 31. Qg4 Qe4 32. h5 Nf5 33. hxg6 fxg6 34. a3 Bd6 35. N1d2 Qe2 36. Qg5 Ne3+ 37. Kg1 Qd1+ 38. Kh2 Nf1+ 39. Nxf1 Qxf3 40. Kg1 Qh3 41. Qg2 {אין ברירה. השחור איים ו3 ומט מיידי. } Qxg2+ 42. Kxg2 Bc7 43. Nd2 Bb6 44. Nb3 Kf6 45. f3 g5 46. Kf2 Kf5 47. Kf1 g4 48. fxg4+ Kxg4 49. Nc5 Bxc5 50. dxc5 d4 51. b4 d3 52. a4 f3 0-1 ליאו פליישמן, באתר צ'סגיימס (באנגלית) מידע כללי Leo Forgacs vs Akiba Rubinstein (1909), www.chessgames.com
קמפו מרציו

קמפו מרציו (באיטלקית: Campo Marzio) הוא הרובע השלישי מבין רובעי העיר רומא בירת איטליה. הרובע נקרא על שם שדה מרס (בלטינית: "Campus Martis", קמפוס מרטיס) - אזור בעיר רומא בתקופת האימפריה הרומית, אף שהרובע נמצא רק בקצהו הצפוני של אזור זה. מקור סמלו של הרובע - חצי סהר כסוף על רקע כחול - אינו ידוע. בתקופת הרפובליקה הרומית היה אזור שדה מרס בלתי מיושב, ושישמ בעיקר לאימונים צבאיים ולספורט (ומכאן שמו - שדה המוקדש למרס - אל המלחמה). בתקופת האימפריה הרומית יושב הרובע והפך לחלק מהרובע השביעי מבין 14 רובעי העיר רומא. את הרובע חצתה הויה לאטה הקדומה (כיום הויה דל קורסו) שהיוותה עורק תחבורה ראשי. הרובע שימש פרוור יוקרתי ונבנו בו וילות רבות של עשירי העיר. בתקופת ימי הביניים נקרא הרובע בשם "רובע פרוטסרולה (=השערים) וסנקטי לורנטי אין לוצינה (=כנסיית לורנטי הקדוש)" (Regio Posterule et Sancti Laurentii in Lucina), על שם השערים (posterulae) בחומת אורליאנוס שעבר בצפונו של הרובע, וכן על שם כנסיית סן לורנצו אין לוצ'ינה שנבנתה במאה החמישית בבית אישה בשם לוצ'ינה. ברובע היה ממוקם נמל הנהר השני של רומא ה-"ריפטה" (Ripetta) שפעל משלהי ימי הביניים ועד אמצע המאה ה-18. נמל זה שימש כנמל סחורות שהובאו מצפון, ממעלה נהר הטיבר. הנמל נבנה מאבני טרוורטין שנלקחו מהקולוסיאום. הנמל נהרס בראשית המאה ה-20 עת שנבנו רציפי הטיבר, במטרה למנוע מהנהר להציף את העיר. ברובע ממוקמת הפיאצה דל פופולו ("כיכר העם") שהיוותה הכניסה הצפונית לעיר רומא, וכן ממוקמת ברובע הפיאצה די ספניה (כיכר ספרד) ובה המדרגות הספרדיות, וסמוך להם מזרקת הספינה של פייטרו ברניני. את הרובע חוצים שני רחובות עיקריים - הוויה דל באבואינו והוויה די ריפטה, ובמפגש רחובות אלה עם כיכר פופולו נמצאות הכנסיות התאומות סנטה מריה דאי מיראקולי וסנטה מריה אין מונטסאנטו. ברובע נמצא רחוב הקניות הידוע, הוויה די קונדוטי. על גדת הטיבר נמצא מאוזוליאום אוגוסטוס, בסמוך לארה פאקיס (מקדש השלום של אוגוסטוס). מדיה וקבצים בנושא קמפו מרציו בוויקישיתוף ההיסטוריה, תמונות ומפות של הרובע
הרפובליקה הסובייטית הסוציאליסטית הארמנית

הרפובליקה הסובייטית הסוציאליסטית הארמנית (בארמנית: Հայկական Սովետական Սոցիալիստական Հանրապետություն - "הייקאקאן סובטאקאן סוציאליסטאקאן הנרפטותיון"; ברוסית: Армянская Советская Социалистическая Республика Armyanskaya Sovetskaya Sotsialisticheskaya Respublika) הייתה אחת מהרפובליקות, שהרכיבו לראשונה את ברית המועצות. הרפובליקה קמה ב-29 בנובמבר 1920, כשהמפלגה הקומוניסטית בארמניה טענה לשליטה במדינה. ב-1 בדצמבר 1920 השיג ראש הממשלה סימון וראטיסיאן שליטה במדינה. מאוחר יותר התקבל השם הרשמי של המדינה והיה "הרפובליקה הסובייטית הסוציאליסטית הארמנית". היא נקראת לעיתים גם בשם הרפובליקה הארמנית השנייה, אחרי שהרפובליקה הדמוקרטית של ארמניה כונתה לפעמים הרפובליקה הארמנית הראשונה. משנת 1828 ועד למהפכת אוקטובר שהתרחשה בשנת 1917, הייתה ארמניה חלק מהאימפריה הרוסית, וגבולותיה עברו במחוז המנהלי העתיק אריבן (אריבן גוברנט). על פי סעיף 4 בחוזה טורקמנאי, המחוז אריבן (אריבן קאנאט) המהווה היום את מרכז ארמניה ברובו שהיה שייך לפרס עבר לשליטת רוסיה בשנת 1828. לאחר מהפכת אוקטובר הכריזה מפלגתו של המנהיג ולדימיר לנין שמיעוטים ברחבי האימפריה יהיו זכאים להכרזה עצמית. עם התמוטטות האימפריה הרוסית, הכריזו ארמניה, אזרבייג'ן, וגאורגיה על עצמן כיישויות מדיניות עצמאיות והחלו בהקמת רפובליקות עצמאיות. אחרי שספגו אבדות כבדות ברצח העם הארמני תחת שלטון האימפריה העות'מאנית ואחרי מלחמת טורקיה–ארמניה השטח הארמני ההיסטורי בגבולות האימפריה העות'מאנית היה הרוס לחלוטין. כשהבולשביקים פלשו לרפובליקה הדמוקרטית של ארמניה בשנת 1920 היא הוכרזה רפובליקה סובייטית. תחת השלטון הסובייטי הרפובליקה הסובייטית הסוציאליסטית של ארמניה שינתה את פניה ממדינה שעיסוקה העיקרי היה חקלאות למרכז חשוב בתחום התעשייה. בדצמבר 1988 התרחשה רעידת האדמה בספיטק בעקבותיה נהרגו 25 אלף תושבים וכחצי מיליון נותרו ללא קורת גג. ממשלת ברית המועצות הפעילה תוכנית רחבה לשיקום. ב-23 באוגוסט 1990 שמה שונה חזרה לרפובליקה הארמנית אך היא נותרה חלק מברית המועצות עד להכרזת העצמאות שלה ב-12 בספטמבר 1991. מדיה וקבצים בנושא הרפובליקה הסובייטית הסוציאליסטית הארמנית בוויקישיתוף לחצו כדי להקטין חזרה לחצו להגדלה ערך זה הוא קצרמר בנושא ברית המועצות ובנושא ארמניה. אתם מוזמנים לתרום לוויקיפדיה ולהרחיב אותו.
אנדרטת הרמן

אנדרטת הרמן (בגרמנית: Hermannsdenkmal), היא אנדרטה מונומנטלית במדינת נורדריין-וסטפאליה שבגרמניה, בדרום יער טויטובורג. האנדרטה עומדת על גבעה מיוערת בגובה 386 מטר, בתוככי מבצר מעגלי הנקרא גרוטנבורג. האנדרטה מנציחה את ארמיניוס, ראש שבט הכֿרוסקים הגרמאני ואת קרב יער טויטובורג, בו הוא הוביל את השבטים הגרמאניים לניצחון מוחץ מול שלושה לגיונות רומיים, בפיקודו של וארוס. על חרבו של ארמיניוס באנדרטה חרוטה הכתובת: Deutschlands Einigkeit meine Stärke - meine Stärke Deutschlands Macht — "אחדות גרמניה (היא) כוחי - כוחי (הוא) עוצמת גרמניה" האנדרטה נבנתה על רקע האירועים הפוליטיים בגרמניה של המאה ה-19. כתגובה להפסדים חוזרים ונשנים מול הצרפתים ולאור הפירוד בין מדינות גרמניה השונות, הגרמנים החלו בתהליך של חזרה לגרמניה העתיקה כמקור לגאווה לאומית. הניסיון להחזיר את הגאווה הלאומית בא לידי ביטוי במספר אנדרטאות ברחבי גרמניה, ביניהם מקדש ולהאלה ליד רגנסבורג ופסלו של ארמיניוס. האנדרטה לא הושלמה עד לאחר מלחמת צרפת–פרוסיה ואיחוד רוב גרמניה בשנת 1871 תחת ביסמרק, כך שהיא מהווה גם סמל לגרמניה המתחדשת. באופן אירוני, ארמיניוס הוא שם בלטינית שראש השבט סיגל לעצמו בתקופה ששירת בצבא הרומי. שמו הגרמאני המקורי אינו ידוע. רק מאוחר יותר בהיסטוריה הוא קיבל את השם הגרמני - הרמן. תכנון הפסל על ידי ארנסט פון בנדל החל ב-1819. הבנייה החלה בשנת 1841 אך הושלמה רק ב-1864 בעזרת תקציב נוסף שהועבר מפרוסיה, והועמד ביער טויטובורג בשנת 1875 לאחר הניצחון על צרפת וכינון קיסרות גרמניה. לאנדרטה שני חלקים עיקריים: מבנה הבסיס, הבנוי מאבן חול מקומית אשר הובאה משתי מחצבות פתוחות באזור. הפסל, הבנוי על שלד ברזל שאליו חוברו 200 לוחות נחושת. בניית האנדרטה נמשכה 37 שנים. הקמת בסיס האבן החלה בשנת 1838 והסתיימה בשנת 1846. העבודה על שלד הברזל של הפסל הסתיימה בשנת 1862 והתקנת לוחות הנחושת ויצירת הדמות נמשכו עד 1875. גובה הבסיס: 27.16 מטר גובה הפסל עד קצה החרב: 24.82 מטר גובה הפסל עד קצה הקסדה: 16.06 מטר אורך החרב: 7 מטר גובה המגן: 10 מטר גובה כולל של האנדרטה: 53.44 מטר משקל כל פלטת נחושת: 2-3 ק"ג עובי כל פלטת נחושת: 2-3 מ"מ משקל החרב: 550 ק"ג משקל המגן: 1150 ק"ג משקל הפסל: 11,850 ק"ג האנדרטה היא אחד מאתרי התיירות הפופולריים ביותר בגרמניה ופוקדים אותה למעלה מ-130,000 מבקרים בשנה. ניתן לטפס על בסיס האנדרטה עד לגובה בו הפסל עומד ומשם להשקיף לנוף המיוער. אנדרטה דומה (אנ') נמצאת בעיירה ניו-אולם במינסוטה שיושבה על ידי מהגרים גרמנים. אתר האינטרנט הרשמי של אנדרטת הרמן (בגרמנית)
פונטה

המילה פונטה, באיות Ponte משמעותה באיטלקית או בפורטוגזית גשר, ואילו באיות Punta משמעותה בספרדית חצי אי שצורתו מחודדת. האם התכוונתם ל... אתרים פונטה – הרובע החמישי מרובעי העיר רומא פונטה וקיו – גשר בפירנצה מגדל פונטה – מגדל מגורים ביוהנסבורג שבדרום אפריקה סן סלוודור דה לה פונטה – מבצר בהוואנה ערים פונטה דלגדה – בירת האיים האזוריים פונטה ארנס – עיר בארץ האש פונטה אין וטלינה – עיירה בלומברדיה שבצפון איטליה אישים ויקטור פונטה – ראש הממשלה ה־63 של רומניה ז'וזה פונטה – כדורגלן פורטוגזי לורנצו דה פונטה – לבריתן איטלקי מוזיקה פונטה (Punta) – מוזיקת רוק אופיינית לעם גאריפונה בבליז
סמל עומאן

סמל עומאן הוא הסמל של שושלת סעיד, השולטת בעומאן מאז 1746. הסמל מורכב מ"פגיון קנג'אר" (פגיון מסורתי בעומאן) בתוך נדן המונח על גבי שתי חרבות מוצלבות. בין השאר, מופיע הסמל בדגלים שונים, על מטבעות המדינה מאז 1940, על בולי המדינה מאז 1966 ועל מטוסי חיל האוויר של עומאן. דגל עומאן מדיה וקבצים בנושא סמל עומאן בוויקישיתוף
יעז

יָעֵז (שם מדעי: Capra Hircus X Capra Ibex; שמו העברי הוא הלחם בסיסים בין המילים "יעל" ו"עז") הוא בן כלאיים, הנוצר מהכלאה בין היעל המצוי לבין עז הבית – שניהם מהסוג הזואולוגי יעל. היעז, שמקורו בהזרעה מלאכותית, היה תוצר של מחקר ישראלי שהחל בשנות השבעים של המאה ה-20 על ידי דן רטנר, ממייסדי קיבוץ להב. לאחר מחקר היתכנות ועבודה גנטית והשבחת הגזע שנמשכה בין השנים 1972 ל-1982 הקים רטנר את עדר היעזים, מתוך כוונה ליהנות מהשילוב בין איכות הבשר של היעל לבין אפשרויות הביות הנוחות של עז הבית. בשנת 1992 הוקפא תהליך הפיתוח של היעז בקיבוץ וגודל העדר הועמד על 70 יעזים כדי שיהיה ניתן להמשיך בפיתוח בעתיד. בשנת 1996 העדר הושמד מחשש למחלת הברוצלוזיס. מאז אין עוד פרטים חיים של בעל-חיים זה. על יעזים ועל זוזים - "הדף הירוק", 14 באוקטובר 2010 "העליון קיבל את בקשת קיבוץ להב לפיצוי מוגדל בגין בע"ח שהומתו", באתר גלובס, 5 באוקטובר 2010 "דף הנצחה לרטנר דן ז"ל". אתר קיבוץ להב רע"א 3898/04 קיבוץ להב נ' מדינת ישראל, ניתן ב־4 באוקטובר 2010, סעיפים 2-1 ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
הבחירות לנשיאות ישראל (1993)

הבחירות השתים-עשרה לנשיאות ישראל נערכו במליאת הכנסת ב-24 במרץ 1993, ב' בניסן ה'תשנ"ג. הנשיא הנבחר היה מיועד להחליף את הנשיא המכהן חיים הרצוג, שהשלים שתי תקופות כהונה רצופות ולא יכול היה להתמודד על תקופת כהונה נוספת. עזר ויצמן: אלוף בצה"ל ומפקד חיל האוויר, לשעבר שר הביטחון וחבר הכנסת, מאדריכלי הסכם השלום עם מצרים. אחיינו של הנשיא הראשון חיים ויצמן. ויצמן נבחר לשמש כמועמד מפלגת העבודה לתפקיד לאחר שגבר בבחירות מקדימות על אריה אליאב ושלמה הלל. דב שילנסקי: פעיל האצ"ל באירופה, עורך דין, סגן שר ויושב ראש הכנסת לשעבר, חבר הכנסת מכהן מטעם הליכוד בזמן הבחירות. לאחר סיבוב ההצבעה הראשון נתגלה למרבה המבוכה כי נרשמו 124 קולות בקלפי. יושב ראש הכנסת שבח וייס התנצל על הטעות, והורה על עריכת סיבוב הצבעה נוסף, בו ניצח ויצמן. בעקבות ניצחונו הושבע ויצמן לתפקיד ב-13 במאי באותה השנה. אמנון לוי, ח״כים הימרו: ויצמן יקבל ביו 63 ל־72 קולות, חדשות, 24 במרץ 1993 נירית זך, המחותנת של ויצמן: נהיה מאוד גאים בו, חדשות, 24 במרץ 1993 אמנון לוי, דווקא ויצמן נזקק לסיבוב שני, חדשות, 25 במרץ 1993; המשך
וולאס סטיבנס

ווֹלאס סטיבנס (באנגלית: Wallace Stevens)‏ (2 באוקטובר 1879 – 2 באוגוסט 1955), משורר אמריקאי, עורך דין, נולד בעיר רדינג שבפנסילבניה, מבכירי המשוררים האמריקנים במאה ה-20. סטיבנס נולד ברידינג, פנסילבניה בשנת 1879 למשפחה לותרנית, בנו של עורך דין. סטיבנס למד בהרווארד והיה נטוע היטב בחיי המעשה, וניהל חברת ביטוח גדולה במשך שנים רבות. רוב חייו לא זכתה יצירתו להכרה רשמית. אמנם מבקרי שירה ומשוררים הכירו בכישרונו, אך רק בשנת מותו, 1955, זכה בפרס פוליצר. אוסף שיריו בספרו "הרמוניום", שראה אור ב-1923, נחשב למיטב השירה האמריקנית של המאה ה-20. כתיבתו ההגותית חותרת אל שחרור מכבלי הקיום האנושי ויש לה זיקה לאוניברסליות. הוא נמנה עם מבשרי המודרניזם בשירה והושפע מאימג'יסטים כעזרא פאונד ומהסימבוליזם הצרפתי. שיריו הידועים ביותר הם: Anecdote of the Jar On the Manner of Addressing Clouds The Emperor of Ice Cream The Idea of Order at Key West Sunday Morning Thirteen Ways of Looking at a Blackbird עיקר יצירתו חוברה כאשר היה מבוגר יחסית. הוא פרסם שירים לראשונה בגיל 35, ומיטב שירתו חוברה לאחר שמלאו לו 50 שנה. המבקר הספרותי האמריקני הרולד בלום כינה אותו "המשורר הטוב ביותר בתקופתו". האיש עם הגיטרה הכחולה ושירים אחרים, תרגום: טובה רוזן, כתר 1985, הוצאה שנייה 2022 מטפיזיקון באפלה : מבחר שירים, תרגום: עמוס אדלהייט. עמדה חדשה, 2014. אדאגיה, תרגום: יהודה ויזן. דחק, סדרת דרש לכתבי מופת בפואטיקה ואסתטיקה, 2022. קערה חתול ומקל-מטאטא - מחזה. (מאנגלית: יהודה ויזן), דחק - כתב עת לספרות טובה, כרך ב' 2012 שלוש מסות על שירה (מאנגלית: ערן הדס), "דחק" - כתב עת לספרות טובה, כרך ד' 2014 מתוך הפרש האציל וצלילן של המילים (מאנגלית: ישראל ברמה), 'דחק - כתב עת לספרות טובה', כרך ט', 2018. וולאס סטיבנס, באתר "Find a Grave" (באנגלית) וולאס סטיבנס, באתר אנציקלופדיה בריטניקה (באנגלית) מידע על וולאס סטיבנס בקטלוג הספרייה הלאומית על אופן הפנייה אל העננים – שיר וניתוח ביוגרפיה מפורטת ומבחר משיריו ואלאס סטיבנס, התפכחות בשעה עשר, באתר ynet, 3 בנובמבר 2009 זאב סמילנסקי, "מלך הגלידה" – זאב סמילנסקי ברשימה על ואלאס סטיבנס לכבוד יום הולדתו, באתר "הַמּוּסָךְ - מוסף לספרות" של הספרייה הלאומית, 01.10.2017 וולאס סטיבנס (1879-1955), דף שער בספרייה הלאומית וולאס סטיבנס, במסד הנתונים הקולנועיים IMDb (באנגלית) וולאס סטיבנס, באתר MusicBrainz (באנגלית) וולאס סטיבנס, באתר Discogs (באנגלית) רן יגיל, "האיש עם הגיטרה הכחולה": ואלאס סטיבנס, פיקאסו של השירה, באתר הארץ, 10 בפברואר 2022
קארוי שטרק

קארוי שטֶרק (בהונגרית: Sterk Károly;‏ צ'אקוואר, 19 בספטמבר 1881 – בודפשט, 10 בדצמבר 1946) היה שחמטאי יהודי-הונגרי. שטרק חלק מקום שני-רביעי בתחרות בודפשט 1909 (ניצח: ז'יגמונד ברס), שיחק בתחרות וינה 1909/10 (ניצח: ריכרד רטי), חלק מקום 3–5 בתחרות בודפשט 1911 (אליפות הונגריה השלישית, ניצחו: זולטן פון באלה וז'יגמונד ברס), חלק מקום 9–11 בתחרות באד פיסטיאן 1912 (ניצח: עקיבא רובינשטיין), הגיע למקום העשירי בתחרות טמסואר 1912 (אליפות הונגריה, ניצח: גיולה ברייר), הגיע למקום ה-12 בתחרות בודפשט 1913 (ניצח: רודולף שפילמן), חלק מקום שני עם ריכרד רטי בתחרות דברצן 1913 (אליפות הונגריה, ניצח: לאיוש אסטאלוש) וחלק מקום 2–3 עם ז'יגמונד ברס בתחרות בודפשט 1917 (ניצח: גיולה ברייר). שטרק הפסיד בשני דו-קרבות לגזה מארוצי בשנת 1907 ובשנת 1917, בשניהם +1 -2 =3 (+ ניצחונות – הפסדים = תוצאות תיקו). לאחר מלחמת העולם הראשונה, שטרק שיחק בעיקר בבודפשט שם הגיע למקום העשירי בתחרות 1921 (ניצח: אלכסנדר אלכין, חלק מקום 8-9 בתחרות 1922, הגיע למקום השלישי והרביעי בשתי תחרויות בשנת 1924, חלק מקום ראשון והגיע למקום החמישי בשתי תחרויות בשנת 1925, חלק מקום 4-5, הגיע למקום השישי וניצח בתחרות נוספת בשנת 1926, חלק מקום 7-8 והגיע למקום העשירי בשתי תחרויות בשנת 1928, חלק מקום 6–7 בשנת 1929, ניצח וחלק מקום ראשון בשנת 1930, הגיע למקום השני בשנת 1931 (אליפות הונגריה, ניצח: לאיוש שטיינר), חלק מקום 12–13 בשנת 1932 (אליפות הונגריה, ניצח: גזה מארוצי) וחלק מקום 9–10 בשנת 1934 (ניצח: אריך אליסקסיס). שטרק הגיע למקום התשיעי בתחרות בארדיוב 1926 (ניצחו: סבלי גריגורייביץ' טרטקובר והרמניס מטיסונס), חלק מקום 3–4 בתחרות לונדון 1927, הגיע למקום ה-15 בתחרות אויפשט 1934 (ניצח: אנדור לילינטל), וחלק מקום 11–16 בתחרות טאטאטוורוש 1935 (אליפות הונגריה, ניצח: לאסלו סאבו). שטרק שיחק באולימפיאדת פריז בשנת 1924 והשיג +2 =2 -1 במוקדמות ו +4 =1 -3 בגמר שטרק שיחק באולימפיאדת בודפשט בשנת 1926 שטרק שיחק בלוח המילואים של הונגריה באולימפיאדת פראג 1931 והשיג +4 =2 -5 קארוי שטרק הובא למנוחות בבית הקברות היהודי ברחוב קוזמה בבודפשט. קארוי שטרק, באתר צ'סגיימס (באנגלית) מידע כללי Chess Olympiad: Paris 1924 Budapest 1926 Chess Summit 4th Chess Olympiad: Prague 1931, Hungary 4th Chess Olympiad: Prague 1931, באתר OlimpBase